Daenerys Targaryen

Daenerys Targaryen (/dəˈnɛərɪs tɑːrˈɡɛəriən) on väljamõeldud tegelane Ameerika kirjaniku George R. R. Martini eepiliste fantaasiaromaanide sarjast "Jää ja tule laul". Ta sai kuulsaks HBO sarja "Troonide mäng" ekraaniletulekul. Sarjas mängib Daeneryst Emilia Clarke.

1996. aasta teoses "Troonide mäng" esmakordselt tutvustatud Daenerys on koos oma vanema venna Viserys III-ga ("kerjuskuningas") üks viimaseid elusolevaid Targaryenide koja esindajaid.  

Järgmisena saab temast lugeda raamatutest "Kuningate heitlus" (1998) ja "Mõõkade maru" (2000). Daenerys on üks vähestest silmapaistvatest tegelastest, keda ei mainita 2005. aasta teoses "Vareste pidusöök" ei olnud, kuid ta naaseb sarja järgmises romaanis, "Tants lohedega" (2011).

Loo alguses on Daenerys Essosel pagenduses elav varateismeline, kes sõltub oma võimukast vanemast vennast Viserysest. Daeneryst sunnitakse abielluma Dothraki valitseja-isanda Khal Drogoga. Daenerys kohaneb eluga Dothrakkide seas ja tema tegelaskuju on tugev, enesekindel ning julge. Ta mõrvab oma julma vanema venna, jäädes seeläbi Targaryenide dünastia viimaseks elusolevaks liikmeks ja ainsaks pärijaks ning ta kavatseb Raudtrooni tagasi võita.

Daenerys jääb ilma oma mehest ja kaotab sündimata lapsed, kuid tal õnnestub maagia abiga lohemunadest kolm draakonit välja haududa. Seeläbi saab ta endale tiitli "Lohede ema" ("Mother of Dragons").

Lohede abiga kaupleb tütarlaps endale suure orjade armee, kelle ta kohe peale omandamist vabadeks inimesteks kuulutab. Vabastatud orjadest enamik ühineb revolutsiooniga, mida juhib Daenerys.

Kuigi Daeneryse karakteri HBO versioonil on raamatukarakteriga võrreldes palju sarnasusi, on ta seal ka mõneti erinev, näiteks on telesarja-Daenerys raamatu-Daenerysest vanem (hilisteismelise-ealine), samuti on tal seal mitmeid müstilisi omadusi, mida raamatus ei kirjeldata, näiteks tema seletamatu tulekindlus. Filmi-Daeneryse välimus erineb raamatu-Daeneryse välimusest mõnevõrra. Filmi-Daeneryse juuksed on pole hõbehallid (nagu raamatus on kirjeldatud), vaid nad on tal seal pigem valged. Filmis on Daeneryse silmad helesinakashallid (näitlejanna loomulik silmavärv); raamatu-Daenerysel on aga lillad silmad.

Emilia Clarke sai Daenerys Targaryeni rollikehastuse eest "Troonide mängus" mitmeid auhindu. Daeneryse tegelaskuju muundumine HBO sarja lõpus kangelasest kaabakaks on tekitanud kriitikute ja fännide seas pahameelt ja tuliseid vaidlusi.

Viited

Kirjandusteoste tegelased
Jää ja tule laul